Lav et referat af nedenstående tekst:

Tekst:
Royal Runs måske ældste deltager er en af de måske største fans af Royal Run. 93-årige Valborg Mathilde Bach og barnebarnet Sofie Mathilde Bach på 24 år er for andet år træk klar til Royal Run. - Så sker der noget. Og Sofie hun er god, siger Valborg Mathilde Bach. - Det er du også, vi er gode sammen, siger Sofie Mathilde Bach. Sidste år lykkedes det ikke for Sofie og Valborg at få et glimt af Kronprinsen, så specielt en ting står højt på deres liste i dag. - Hvem er det vi gerne vil se i dag, spørger Sofie Mathilde Bach. - Det jo Kronprinsessen, svarer Valborg Mathilde Bach. Derfor er der lige en ting, der skal på plads inden de er klar til løbet. - Jeg så hende da lidt. Det var ikke ret meget, men det gør heller ikke noget, der er jo så mange, der skal se hende, siger Valborg Mathilde Bach. En af de største dage i 93 år Valborg og Sofie kalder sig også for Mathilde-kollektivet. De har nemlig boet sammen i mormorens hus i Hjørring, og derfor betyder en dag for de to sammen utrolig meget. Hvor stor en dag er det her for dig Valborg? - Det er vist det største, jeg har oplevet, svarer Valborg Mathilde Bach. Med det royale vink overstået skal mormor og barnebarn afsted. En tur, som Sofie glædeligt skubber hendes 93-årige mormor igennem. - Det at hun kommer ud i den friske luft, det betyder meget for hende. At det så også handler om kongehuset, det giver også point, siger Sofie Mathilde Bach. Men dagen er ikke kun til glæde for Valborg. - Det giver også noget for mig, for jeg skal ikke tænke på alt mulig andet, jeg skal bare være her, siger Sofie Mathilde Bach. Klar til næste år igen I fuld fart ned ad Algade kommer et smilende kollektiv i mål. - Jeg har ikke været med til noget lignende, siger Valborg Mathilde Bach. Med det klare symbol på, at de har klaret det royale løb, ser Sofie og Valborg allerede nu frem til næste år. - Næsten lige meget hvad, så gør vi det. Om vi så skal løbe med en sygeseng, så gør vi det, siger Sofie Mathilde Bach. TV2 Nord har fulgt med i livet i Mathilde Kollektivet. Det kan du se meget mere af her.

Referat:
Det var ikke kun Kronprinsessen, der i dag løb Royal Run i Aalborg midtby. 93-årige Valborg tog nemlig turen med sit barnebarn Sofie, der skubbede mormoren rundt på den 1,6 kilometer lange strækning.